Ponta îl vede pe Ciolacu viitorul președinte al României. "Sunt foarte fericit dacă intră cu George Simion"
Victor Ponta, fostul premier al României și consilier onorific al prim-ministrului Marcel Ciolacu, a făcut declarații în cadrul emisiunii „Subiectiv”, de la Antena 3 CNN unde a discutat despre candidații la alegerile prezidențiale și a dezvăluit cine, în opinia sa, are cele mai multe șanse să intre în turul doi. Ponta a afirmat că Marcel Ciolacu, actualul prim-ministru, este cel mai bine poziționat pentru a ajunge în turul doi și, eventual, pentru a câștiga alegerile.